|  |  |
| --- | --- |
|  | PATVIRTINTAKlaipėdos rajono savivaldybės administracijos Direktorius2017- 03-06 įsakymu Nr. AP-196 |
|  |  |

**AGLUONĖNŲ SENIŪNIJOS ŽEMĖS ŪKIO SPECIALISTO PAREIGYBĖS APRAŠYMAS**

**I SKYRIUS**

**PAREIGYBĖ**

 1. Žemės ūkio specialistas priskiriamas pareigybių grupei – specialistai.

 2. Pareigybės lygis – B

 3. Pareigybės paskirtis – žemės ūkio specialisto pareigybė reikalinga teisės aktų nustatyta tvarka padėti įgyvendinti Europos Sąjungos (toliau – ES) ir Kaimo plėtros programas ir jų administravimą žemės ūkio srityje, finansuojamą iš valstybės biudžeto ir ES.

 4. Pareigybės pavaldumas – žemės ūkio specialistas pavaldus Agluonėnų seniūnijos seniūnui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 5. Darbuotojas, einantis šias pareigas, turi atitikti šiuos specialius reikalavimus:

 5.1. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais ES paramos administravimą žemės ūkio srityje;

 5.2. turėti ne žemesnį kaip aukštesnįjį ar specialųjį vidurinį išsilavinimą įgytą iki 1995 metų;

 5.3. turėti ne mažesnį 1 metų darbo stažą žemės ūkio veiklos administravimo srityje;

 5.4. būti komunikabilus, tolerantiškas, atsakingas, pareigingas, mokėti dirbti kompiuteriu MS Exel, MS Word, MS Outlook, Internet Explorer programomis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 6. Žemės ūkio specialistas atlieka šias funkcijas:

 6.1. teisės aktų nustatyta tvarka priima pasėlių deklaracijų paraiškas išmokoms gauti ir padeda įbraižyti laukų ribas;

 6.2. renka, apibendrina statistinius duomenis gyvulininkystės, augalininkystės srityje ir teikia Savivaldybės administracijai;

 6.3. teisės aktų nustatyta tvarka priima prašymus registruoti, išregistruoti žemės ūkio ir kaimo valdas, atnaujinti valdų registracijos duomenis Lietuvos Respublikos žemės ūkio ir kaimo verslo registre;

 6.4. priima tiesioginių pardavimų pieno gamybos ir realizavimo metines deklaracijas, atlieka jų pirminę patikrą;

 6.5. konsultuoja ir padeda užpildyti paraiškas žemės ūkio veiklos subjektams apie galimybę gauti paramą iš valstybės ir ES;

 6.6. kartu su Savivaldybės administracijos Žemės ūkio skyriumi organizuoja žemės ūkio subjektams mokymus, seminarus, žemdirbių šventes bei kitus renginius;

 6.7. teikia informaciją kaimo plėtros priemonių administravimo ir agrarinės aplinkosaugos priemonių įgyvendinimo klausimais, viešina ekologinį ūkininkavimą, kooperacijos plėtrą žemės ūkio srityje;

 6.8. dalyvauja organizuojant žemės ūkio technikos (traktorių, priekabų) technines apžiūras;

 6.9. priima prašymus bei dalyvauja nustatant padarytus nuostolius žemės ūkio veiklai (naminių bei laukinių gyvūnų).

 6.10. bendradarbiauja su Žemės ūkio informacijos ir kaimo verslo centru, Nacionaline mokėjimo agentūra prie Žemės ūkio ministerijos, Nacionaline žemės tarnyba prie Žemės ūkio ministerijos bei Savivaldybe tiesioginės paramos įgyvendinimo ir administravimo taikymo klausimais;

 6.11. žemės ūkio veiklos subjektams rengia pažymas dėl žemės ūkio veiklos;

 6.12. dalyvauja komisijų darbe nustatant nedirbamos ir apleistos žemės ūkio paskirties žemės (blogos agrarinės būklės) plotus, patikrų duomenis teikia Savivaldybės administracijai;

 6.13. teikia pasiūlymus ūkininkams jų sklypuose esančių melioracijos įrenginių remonto bei rekonstrukcijos klausimais pagal KPP įgyvendinimo reikalavimus;

 6.14. renka informaciją apie seniūnijos ūkininkų ir gyventojų turimus ir naudojamus pastatus žemės ūkio gamybai vykdyti, jų techninę būklę, analizuoja gamybos plėtros galimybes;.

 6.15. vykdo kitus seniūno nurodymus.

**IV SKYRIUS**

**ATSAKOMYBĖ**

 7. Šias pareigas vykdantis darbuotojas atsako:

 7.1. už teisingą dokumentų surinkimą ir įforminimą;

 7.2. už savo pareigų neatlikimą arba netinkamą atlikimą darbuotojas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_